als_Latn dik_Latn sag_Latn
Fadil Kepi: Nga 1 janari 2015 nis Ligji i ri për pensionet
Nga Gazeta Telegraf - Enj Qer 12 2014, 1:47 pm
Specialisti i Sigurimeve Shoqërore, z.Fadil Kepi, sqaron lexuesit e “Telegraf”: Pas datës 31 dhjetor 2014 ndryshojnë kriteret për marrjen e pensioneve të reduktuara
Pensioni për minatorët
Me ligjin nr.10165, datë 15.10.2009, Kuvendi i Shqipërisë vendosi që, punonjësit e nëntokës të përfitojnë pension të plotë në moshën 60 vjeç kur kanë 30 vjet punë gjithsej të siguruar në vendin tonë dhe nga këto 15 vjet nën tokë. Periudha që keni marrë trajtim të veçantë financiar për efekte pensioni quhet vjetërsi pune gjithsej në sipërfaqe. Meqenëse ju i plotësoni të tre kushtet që përcakton ligji i mësipërm nga dita që plotësoni moshën 60 vjeç ju takon pension i plotë. Ju rekomandoj që të paraqitni në Drejtorinë Rajonale të Sigurimeve Shoqërore në Lezhë librezën tuaj që përfitoni trajtim të veçantë financiar.
Pensioni i invaliditetit
Meqenëse për ju është caktuar nga komisioni i mësipërm edhe një person tjetër kujdestar, përfitoni edhe 15% e bazës së vlerësueshme shtesë mbi pension dhe kompensimet që jepen mbi pension. Për çdo fëmijë deri 25 vjeç nëse vazhdojnë shkollën ditën sipas nenit 39 të ligjit të mësipërm, përfitoni shtesë 5% të pensionit bazë, por jo më shumë se 30%. Ndërsa në bashki përfitoni 3.300 lekë në muaj. Shërbimin shëndetësor dhe 477 barna mjekësore të rimbursueshme do t’i merrni falas. Periudha që ju do të merrni pension invaliditeti sipas nenit 58 ju quhet vjetërsi pune për efekte të pensionit të pleqërisë. Në moshën 65 vjeç, ju keni të drejtë të zgjidhni pensionin e invaliditetit të plotë ose atë të pleqërisë.
…
për më tepër lexoni Gazetën Telegraf
als_Latn als_Latn als_Latn als_Latn als_Latn ita_Latn als_Latn unk als_Latn